BoLufuno ba be ba di kwele ka moka tšeo, ba itokišeditše go di obamela le go kgotlelela. O be a lemogile bošiwana bja ka gabo, a itaile go re ge a ka ipona a le sekolong se se phagamego, seo se nago le poting, o tla ntšha ka ga tšhwene mo mešomong ya dithuto tša gagwe. Mo dithutong tša Dipolelo o be a sa bešetše mo go mogolwagwe Mukhabudi eupša ge e le mo dithutong tša Dipalo, o be a ingapela. 13 Ge e ba o naganela lenyalo, o swanetše go ipotšiša gore: ‘Na ruri ke loketše lenyalo?’ Karabo ga se ya ithekga ka maikwelo a gago ka lerato, kopano ya botona le botshadi, bogwera goba go godiša bana. Go e na le moo, go na le dipakane tše itšego tšeo monna goba mosadi yo mongwe le yo mongwe yo a nyakago go tsenela lenyalo a swanetšego go nagana ka tšona.